
న్యూఢిల్లీ :  బీజేపీని ఉద్దేశించి కాంగ్రెస్ సీనియర్ నేత దిగ్విజయ్ సింగ్  ఆదివారం వరుస ట్వీట్లలో  వివాదాస్పద వ్యాఖ్యలు చేశారు. కేంద్ర మంత్రి మనోహర్ పారికర్ పట్ల సానుభూతి కలుగుతోందన్నారు. కానీ ఆయనలో ఉత్సాహం తగ్గనందుకు ఆయనను మెచ్చుకుంటున్నట్లు తెలిపారు. ఘోరంగా దెబ్బతిన్నప్పటికీ కల్లోల జలాల్లో, కఠిన పరిస్థితుల్లో వేటాడుతున్నారని ఎద్దేవా చేశారు. ‘‘ఇప్పటికీ గోవా చేపనే ఇష్టపడుతున్నారు. ఔనా పారికర్?’’ అని ప్రశ్నించారు. ‘‘ఢిల్లీలో సేదదీరండి, మంచి రక్షణ మంత్రిగా రుజువు చేసుకోండి’’ అని సలహా ఇచ్చారు. ‘‘మీరు ఎత్తులు బాగా వేస్తే మోదీని కూడా మీరు మార్చేయగలరేమో ఎవరికి తెలుసు?’’ అన్నారు. జవాన్లు అమరులైపోతున్నారని, కంచె మీద కూర్చున్నవాళ్ళను కొనుగోలు చేయాలని ప్రయత్నించడానికి బదులు రక్షణ గురించి పట్టించుకోవాలని హితవు పలికారు. ‘‘మీ ఏకైక లక్ష్యం గోవాయేనా?’’ అని నిలదీశారు. ‘‘గోవాలో ఎన్నికైన 13 మంది బీజేపీ ఎమ్మెల్యేల్లో ఏడుగురు రోమన్ కేథలిక్కులున్నారు. మోహన్ భగవత్ గారూ ఇప్పుడు మీ చూపులను క్రైస్తవులవైపు మళ్ళించాలి’’ అని పేర్కొన్నారు. దిగ్విజయ్ సింగ్ ఈ విధంగా ఎమ్మెల్యేల మతం గురించి ప్రస్తావించడాన్ని కొందరు విమర్శిస్తున్నారు.

newdhilly :  beejeepeeni uddesinchi congress seanier netha digvijay sing  aadivaaram varusa tweetlalo  vivaadaaspada vyaakhyalu chesaru. kendra mantri manohar parikar patla saanubhooti kalugutondannaru. cony aayanalo utsaaham taggananduku aayananu mecchukuntunnatlu telipaaru. ghoramgaa debbatinnappatiki kallola jalaallo, kathina paristhitullo vetaadutunnaarani eddeva chesaru. ‘‘ippatikee gova chepane ishtapadutunnaru. aunaa parikar?’’ ani prasninchaaru. ‘‘dhilleelo sedadeerandi, manchi rakshana mantrigaa rujuvu chesukondi’’ ani salaha icharu. ‘‘meeru ettulu baga veste modeeni kuudaa meeru marcheyagalaremo evariki telusu?’’ annaru. javaanlu amarulaipotunnaarani, kanche meeda koorchunnavaallanu konugolu cheyalani prayatninchadaaniki badulu rakshana gurinchi pattinchukovaalani hitavu palikaaru. ‘‘mee ekaika lakshyam govayena?’’ ani niladeesaaru. ‘‘govalo ennikaina 13 mandi bgfa emmelyello eduguru roman kethalikkulunnaru. mohan bhagavat gaaruu ippudu mee chuupulanu kraistavulavaipu mallinchaali’’ ani perkonnaru. digvijay sing ee vidhamgaa emmelyela matham gurinchi prastaavinchadaanni kondaru vimarsistunnaaru.